પરંતુ વિચારવા જેવી બાબત એ છે કે જો યુએફઓ ખરેખર અસ્તિત્વ ધરાવે છે તો સરકાર શા માટે એને છુપાવવાની કોશિશ કરી રહી છે? ફ્રેડમેને જવાબ આપ્યો કે, “મારા પુસ્તકોમાં મેં ‘કોસ્મિક વોટરગેટ’ વિશે વિગતવાર વાત કરી છે. જેમાં સરકાર દ્વારા યુએફઓની હકીકત છુપાવવા પાછળનાં કુલ ૨૦ કારણો આપવામાં આવ્યા છે. યુએફઓની વાત ખબર પડતાંની સાથે જ સામાન્ય લોકોમાં ફેલાતો ભય, સત્તા ચાલી જવાનો ડર, ધાર્મિક લાગણીઓ છિન્નભિન્ન થઈ જવાની આશંકા તેમજ નવી ટેક્નોલોજીનું રક્ષણ ન કરી શકવાની અનેક સંભાવનાઓ ઉભી થઈ શકે એમ છે.